Ako SFOR ne moze uhapsiti Karadzica, ne moze ni republika Srpska! 22/4/02 - 2002-04-22
Kaze savjetnik prmijera Republike Srpske za odnose sa haškim tribunalom, Siniša Đorđević.
Iluzorno je očekivati da vlasti Republike Srpske same uhapse Radovana Karadžića jer ne postoje bilo kakve informacije o tome gdje se on krije a takve podatke ne posjeduje ni SFOR. Izjavio je ovo danas na konferenciji za novinare u Banjaluci,po povratku iz višednevne posjete haškom tribunalu,savjetnik premijera Republike Srpske za odnose sa Međunarodnim sudom za ratne zločine,Siniša Đorđević. Mislim da je, zaista, deplasirano o tome pričati više i govoriti da RS nije kooperativna zato što nije uhapsila Radovana Karadžića i Ratka Mladića. Radovana Karadžića nije uhapsio SFOR a ako ga nije uhapsio SFOR ne može ga uhapsiti ni Republika Srpska, ukoliko se, uopšte, Radovan Karadžić nalazi na teritoriji RS. Đorđević je potvrdio da se niko od haških optuženika do sada nije javio vlastima Republike Srpske za dobrovoljnu predaju,izrazivši očekivanja da će osobe sa javnih lista tribunala koje se nalaze u Jugoslaviji, prilikom eventualne, predaje, najprije biti isporučene Republici Srpskoj, ukoliko su njeni državljani pa tek potom poslane u Hag. On je istakao da je sa zvaničnicima haškog tribunala razgovarao o tome da li će se priznavati garancije Vlade Republike Srpske za pojedine optuženike kao i slučaju Alije Izetbegovića za koji je izrazio uverenje da će biti riješen u naredna dva mjeseca. Nakon toga, kada se prihvati ili odbije mogućnost da se sudi Aliji Izetbegoviću za ratne zločine ništa više neće biti isto kao prije, istakao je Đorđević. Šef biroa Vlade Republike Srpske za odnose sa haškim tribunalom, Dejan Miletić, je naglasio da je haškom sudu dostavljena i dokumentacija koja tereti Nasera Orića za zločine nad srpskim stanovništvom na području Srebrenice te da se intezivno pripremaju dokazi za zločine u opštini Srpski, odnosno, Bosanski Brod te o masakru u tuzlanskoj koloni početkom proteklog rata. On je saopštio da je tribunalu dostavljen i jedan predmet protiv osam osoba za zločine nad Srbima u Kotor Varošu potvrdivši da je upoznat sa ekshumacijama bošnjačkih civila u ovoj opštini koje se vrše u saradnji sa haškim istražiocima. Nakon ekshumacija slijedi sudski postupak koji će dalje, kada dođe do,eventualnog, optuženja i kada se sprovede istraga onda će biti, vjerovatno, upućen haškom tribunalu. Zvaničnici Vlade Republike Srpske su predložili da se uskoro organizuje interna, međuentitetska konferencija za saradnju sa haškim tribunalom, koja bi mogla pomoći ubrzanju rješavanja procesa pred Međunarodnim sudom za ratne zločine.